Discovery programm

**Discovery** on üks NASA programme Päikesesüsteemi uurimiseks.

Seda alustati 1992. aastal. Programmi käigus teostatakse väiksemaid, vähem ressursse nõudvaid ja vähem ajakulukaid missioone kui NASA teiste programmide New Frontiers ja Flagship raames. Teadlased saavad programmi jaoks esitada projekte ning NASA valib nende seast välja mõned, mida rahastada.

Lisaks põhimissioonidele teostatakse programmi raames ka Opportunity missioone. Nende käigus rahastatakse mitte-NASA missioonides mõne teadusinstrumendi ehitamist ja tööd. Samuti kuulub Opportunity missioonide alla juba olemasolevate kosmosesondide kasutamine uuel eesmärgil.

## Discovery programmi kuuluvad missioonid:

### Põhimissioonid

#### NEAR-Shoemaker

NEAR Shoemaker (Near Earth Asteroid Rendezvous-Shoemaker) oli esimene kosmosesond, mis tiirles orbiidil ümber asteroidi ning maandus sellel. Missiooni sihtpunktiks oli asteroid 433 Eros.

#### Mars Pathfinder

Mars Pathfinderi missiooni käigus saatis NASA esimest korda kulguri Marsi pinnale. Missiooni käigus kasutati mitmeid teedrajavaid tehnoloogiaid, näiteks kaitsvate õhupatjade abil planeedil maandumist.

#### Lunar Prospector

Lunar Prospector kaardistas Kuu koostist ning otsis poolustelt jääd. Samuti mõõtis sond magnet- ja gravitatsioonivälja. Missiooni lõpus põhjustati sondi ja Kuu vahel kokkupõrge, et uurida Maal asuvate seadmetega tekkinud pilve ning seal sisalduvat veeauru.

#### Stardust

Stardust oli esimene kosmosemissioon, mille eesmärgiks oli komeedi uurimine. Täpsemalt tõi sond Maale komeeditolmu proovi, mis oli pärit komeedist Wild 2. Lisaks sellele tõi Stardust Maale kosmilise tolmu näidiseid.

#### Genesis

Genesis tõi Maale tagasi proove päikesetuulest.

#### COUNTOUR

CONTOUR (COmet Nucleus TOUR) oli sond komeetide Encke ja Schwassmann-Wachmann-3 uurimiseks. Sondiga kaotati side 15. augustil 2002, pärast manöövrit, mis pidi viima sondi välja Maa orbiidilt. Hilisemate uuringute järeldus on, et satelliit kuumenes üle ja lagunes seetõttu koost.

#### MESSENGER

MESSENGERi eesmärgiks oli terve Merkuuri pinna pildistamine ning planeedi koostise, struktuuri, topograafia, geoloogilise ajaloo, atmosfääri ja magnetosfääri kohta info kogumine.

#### Deep Impact

Deep Impact oli esimene missioon, mille käigus uuriti komeeti pinna alt. Selleks põhjustati spetsiaalse seadme kokkupõrge komeediga ning sondil olevate kaameratega uuriti tekkinud tolmupilve.

#### Dawn

Dawni missiooniks oli uurida Asteroidide vöös paiknevaid protoplaneet Vestat ja kääbusplaneet Cerest.

#### Kepler

Kepleri eesmärgiks seati eksoplaneetide otsimine ja uurimine, põhirõhuga Maa-suurustel planeetidel.

#### GRAIL

GRAIL oli missioon, mille käigus saadeti ümber Kuu tiirlema kaks kosmosesondi, et mõõta ja kaardistada Kuu magnetvälja. Eesmärgiks oli leida erinevusi Kuu koore ja vahevöö tiheduses ning saada infot Kuu sisestruktuuri, termilise evolutsiooni ja kokkupõrgete ajaloo kohta.

#### InSight

InSight (Interior exploration using Seismic Investigations, Geodesy and Heat Transport) on missioon, mille käigus viiakse Marsile maandur, mis uurib Marsi sisemust. Selleks kasutatakse seismomeetrit ja sondi, mis viib läbi temperatuurimõõtmisi viis meetrit allpool Marsi pinda.

#### Lucy

Missiooni eesmärk on uurida Jupiteri troojalastest asteroide. Lucy Startis 16. oktoobril 2021.

#### Psyche

Psyche start on planeeritud 2023. aasta oktoobrisse. Missiooni eesmärk on uurida metallasteroidi 16 Psyche. 210 kilomeetrise läbimõõduga asteroid koosneb enamasti rauast ja niklist, seda erinevalt enamikust asteroididest mis koosnevad kivimitest ja jääst. 16 Psyche on koostiselt sarnane Maa tuumaga, mistõttu on osad teadlased arvamusel, et tegemist võib olla kunagise, kosmiliste kokkupõrgete tagajärjel hävinenud, planeedi tuumaga.

#### DAVINCI

Deep Atmosphere Venus Investigation of Noble Gases, Chemistry, and Imaging on atmosfäärisond, mis uurib laskumise ajal Veenuse atmosfääri keemilist koostist. Mõõtmised on olulised, et mõista Veenuse atmosfääri päritolu, selle arengut ning seda, kuidas ja miks see erineb Maa ja Marsi atmosfääridest.

Start on kavandatud aastateks 2031–2032.

#### VERITAS

Venus Emissivity, Radio Science, InSAR, Topography, and Spectroscopy on kosmoseaparaat, mis kaardistab Veenuse pinda.

Topograafia, lähis-infrapuna spektroskoopia ja radaripildistamise kombinatsioon annaks teadmisi Veenuse tektoonilise ja meteoriiditabamuste ajaloo, gravitatsiooni ja geokeemia kohta.

Start on kavandatud 2031. aastaks.

### Opportunity missioonid

#### ASPERA-3
ASPERA-3 (Analyzer of Space Plasma and Energetic Atoms) on instrument Mars Expressi pardal, mille eesmärk on uurida päikesetuule ja Marsi atmosfääri vastasmõjusid.

#### M3
M3 (The Moon Mineralogy Mapper), oli instrument India satelliidi Chandrayaan-1 pardal ning selle eesmärgiks oli Kuu mineraloogia kõrgeresolutsiooniline kaardistamine.

#### EPOXI

EPOXI oli Deep Impacti missiooni pikendus ning selle käigus otsiti eksoplaneete ja vaadeldi uut komeeti.

#### Stardust-NExT

Stardust-NExT (The Stardust New Exploration of Tempel 1) oli Stardusti missiooni pikendus, mille käigus külastati komeeti Tempel 1.

#### Strofio
Strofio on massispektromeeter ESA sondi BepiColombo pardal. Seadme eesmärgiks on Merkuuri pinnase koostise uurimine. Missiooni start on planeeritud 2018. aasta oktoobrisse.

## Missioonide ajarida

ImageSize = width:1280 height:auto barincrement:30
PlotArea  = top:10 bottom:30 right:20 left:20
TimeAxis = orientation:horizontal format:yyyy
DateFormat = mm/dd/yyyy
AlignBars = justify
Period = from:01/01/1996 till:01/01/2030
ScaleMajor = gridcolor:tan1 unit:year increment:1 start:01/01/1996

Colors   =
  id:canvas   value:rgb(0.97,0.97,0.97)
  id:Complete  value:lavender
  id:Fail  value:claret
  id:Active  value:skyblue
  id:Planned  value:gray(0.8)

Backgroundcolors = canvas:canvas

BarData=
 barset:Missions
  bar:NEAR
  bar:MarsPath
  bar:LunarPros
  bar:Stardust
  bar:Genesis
  bar:Contour
  bar:Messenger
  bar:DeepImpact
  bar:Dawn
  bar:Kepler
  bar:Grail
  bar:InSight
  bar:Lucy
  bar:Psyche

PlotData=
  width:20 align:left anchor:from fontsize:M shift:(5,-5)
  barset:Missions
  bar:NEAR from:02/17/1996 till:02/28/2001 color:Complete text:"NEAR-Shoemaker"
  bar:MarsPath from:12/04/1996 till:09/27/1997 color:Complete text:"Mars Pathfinder"  anchor:till
  bar:LunarPros from:01/07/1998 till:07/31/1999 color:Complete text:"Lunar Prospector"  anchor:till
  bar:Stardust from:02/07/1999 till:01/15/2006 color:Complete text:"Stardust"
  bar:Stardust from:07/03/2006 till:03/24/2011 color:Complete text:"NExT"
  bar:Genesis from:08/08/2001 till:09/08/2004 color:Complete text:"Genesis"
  bar:Contour from:07/03/2002 till:08/15/2002 color:Fail text:"CONTOUR" anchor:till
  bar:Messenger from:08/03/2004 till:04/30/2015 color:Complete text:"MESSENGER"
  bar:DeepImpact from:01/12/2005 till:07/04/2005 color:Complete text:"Deep Impact" align:right shift:(0,-5)
  bar:DeepImpact from:07/21/2005 till:08/08/2013 color:Complete text:"EPOXI"
  bar:Dawn from:09/27/2007 till:02/01/2017 color:Active text:"Dawn"
  bar:Dawn from:02/01/2017 till:07/01/2017 color:Planned text:"&nbsp;"
  bar:Kepler from:05/12/2009 till:02/01/2017 color:Active text:"Kepler"
  bar:Kepler from:02/01/2017 till:07/01/2019 color:Planned text:"&nbsp;"
  bar:Grail from:09/10/2011 till:12/17/2012 color:Complete text:"GRAIL"
  bar:InSight from:05/05/2018 till:11/23/2020 color:Planned text:"InSight"
  bar:Lucy from:10/01/2021 till:end color:Planned text:"Lucy"
  bar:Lucy at:10/01/2029 mark:(line,canvas)
  bar:Lucy at:11/01/2029 mark:(line,canvas)
  bar:Lucy at:12/01/2029 mark:(line,canvas)
  bar:Psyche from:10/01/2023 till:end color:Planned text:"Psyche"
  bar:Psyche at:10/01/2029 mark:(line,canvas)
  bar:Psyche at:11/01/2029 mark:(line,canvas)
  bar:Psyche at:12/01/2029 mark:(line,canvas)


## Galerii

### Seadmed

### Missioonide vapid

## Viited